नेकीराम कॉलेज में अंग्रेजी लेखन पर विद्वानों ने साझा किए विचार
रोहतक | उच्चतरशिक्षा के सौजन्य से पंडित नेकी राम शर्मा राजकीय महाविद्यालय में सोमवार को कार्यशाला का आयोजन किया गया। निदेशक अंग्रेजी विभाग के तत्वाधान में हुई कार्यशाला में ‘‘कन्टेमपरेरी इंडियन लिट्रेचर एन ओवरव्यू’’ विषय पर विद्वानों ने विचार साझा किए। इंग्लिश एंड फॉरन लैंग्वेजिस यूनिवर्सिटी, हैदराबाद के संस्थापक उपकुलपति डॉ. अभय मौर्या ने अंग्रेजी भाषा में भारतीय लेखन में दलित साहित्य के अन्तर्गत आत्मकथा की विधा पर अपने विचार रखे। मुख्य वक्ता कुरुक्षेत्र विश्वविद्यालय के पूर्व वाइस चांसलर प्रो. भीम सिंह दहिया ने समकालीन भारतीय अंग्रेजी लेखन में उभरते चलन विषयों के बारे में बताया। प्राचार्य डॉ. वेदप्रकाश श्योराण ने कहा कि कार्यशाला में विचारों के आदान प्रदान से सभी प्रतिभागी लाभान्वित होंगे।
hin_Deva hin_Deva